Belgia i Eurovision Song Contest

Belgia debuterte i den første utgaven av Eurovision Song Contest i 1956 og har bare vært fraværende tre ganger siden: i 1994, 1997 og 2001. Alle tre gangene skyldtes fraværet dårlige plasseringer årene før. Belgia har vunnet konkurransen én gang, da 13 år gamle Sandra Kim vant med «J'aime la vie» i Bergen i 1986. Belgia har deltatt 63 ganger og har kommet på sisteplass åtte ganger i Eurovision Song Contest.

Historikk 
Belgia er et av syv land som deltok i den aller første utgaven av Eurovision Song Contest i Lugano i 1956. Siden deltok Belgia hver eneste år frem til 1994, da landet ikke var kvalifisert på grunn av sisteplassen året før.  

Deltakelsen og ansvaret for å velge landets bidrag har siden starten gått på rundgang mellom den franskspråklige kringkasteren RTBF og den flamske kringkasteren VRT. Det betyr at landet sang vekselvis på fransk og nederlandsk frem til 1999, da språkregelen ble opphevet. Siden da har de fleste belgiske bidrag blitt fremført på engelsk, to ganger har landets bidrag også blitt sunget på et oppdiktet språk. Mens VRT har pleid å velge landets bidrag gjennom en nasjonal finale, Eurosong, har vallonske RFTB stort sett valgt sang og artist internt. Historisk har RTBFs bidrag gjort det langt bedre enn VRTs. Seieren og begge andreplassene kom fra RTBF, mens hele seks av åtte sisteplasser kom fra VRT. Flanderns beste plassering er to sjetteplasser. 

Begge kringkasterne sender Eurovision Song Contest hvert år i Belgia. Kanalene har hver sine kommentatorer og bruker separate telefonnumre når seerne skal ringe inn og stemme i konkurransen. Fans, seere og politikere har flere ganger ytret ønske om at RTBF og VRT skal samarbeide om landets deltakelse, men inntil videre går ansvaret fortsatt på rundgang mellom de to kringkasterne.

Sisteplasser og seier 

Belgia har tradisjonelt hatt moderat suksess i konkurransen, ikke ulikt Norges innsats. Som med Norge, begynte landet med en serie topp ti-plasseringer, før to sisteplasser fulgte på rad i 1961 og 1962. En tredje sisteplass kom i 1965. Den mest kjente sisteplassen kom i 1993, da Barbara Dex sang «Iemand als jij». Det er imidlertid ikke plasseringen i seg selv som har fått mest oppmerksomhet, snarere Dex' selvsydde kreasjon, som senere ble opphavet til Barbara Dex Award – en årlig pris som deles ut til konkurransens verst kledde.

Tross sisteplassene har Belgia også gjort det bra i konkurransen. Landet har to andreplasser fra 1978 og 2003, og i 2003 ledet Belgia helt til siste land stemte. Til slutt vant Tyrkia konkurransen, bare to poeng foran Belgias «Sanomi». Landets første og hittil eneste seier kom i Bergen i 1986, med Sandra Kim og «J'aime la vie». Selv påsto Kim at hun var 14 år, men etter konkurransen kom det frem at hun bare var 13 år. Noen år senere innførte Den europeiske kringkastingsunion 16-års aldersgrense for å delta, og dermed vil Kim forbli den yngste vinneren gjennom tidene.

Som følge av seieren i 1986 ble Eurovision Song Contest 1987 avholdt i Belgias hovedstad, Brussel.

Oppsving fra 2010 
Etter innføringen av semifinaler i 2004 har Belgia bare kvalifisert seg til finalen åtte av atten ganger. Første gang de, direktekvalifisert i 2004, og neste var i Oslo i 2010, da Tom Dice vant sin semifinale og endte på en sjetteplass i finalen – landets beste plassering siden 2003, og den beste flamske plasseringen noen gang. En fjerdeplass fulgte med Loïc Nottet i 2015, og året etter ble Laura Tesoro nummer ti i finalen. En ny fjerdeplass fulgte med Blanche i 2017. Dette er første gang siden 1978 at Belgia har oppnådd flere topp ti-plasseringer på rad. Loïc Nottet ble nummer to i sin semifinale, Laura Tesoro ble nummer tre i sin semifinale og Blanche ble nummer fire i sin semifinale. 

Serien med gode plasseringer fikk imidlertid en brå slutt i 2018, da landet ikke kvalifiserte seg til finalen. Heller ikke i 2019 lyktes belgiske Eliot med å ta landet til finalen. I 2021 klarte Belgia å nå sin første finale på fire år, da Hooverphonic kvalifiserte seg til finalen, og i 2022 kvalifiserte landet seg til finalen for andre år på rad.

Deltakere
Under er en liste over Belgias deltakere, plasseringer og poeng i konkurransen siden debuten i 1956.

Stemmegivning
Lenge var Belgia det landet som hadde gitt flest poeng til Norge, men etter innføringen av telefonavstemning har de nordiske landene gått forbi. Siden 1957 har Belgia gitt og fått flest poeng fra. Tallene er hentet fra nettstedet ESC Database. Ved like mange poeng, rangeres landene etter hvor mange prosent de har gitt av høyeste mulige oppnåelige totalscore.

Merk: Tabellene over er bare basert på poeng avgitt i finalene. Stemmer avgitt i semifinalene er ikke tatt med.

Galleri

Eurovision Song Contest i Belgia

Kommentatorer og poengopplesere 
Både vallonske RTBF og flamske VRT sender Eurovision Song Contest hvert år i Belgia.

Se også 
 Belgia i Junior Eurovision Song Contest

Referanser  

Land i Eurovision Song Contest